A Bizottság irányelve

(1984. december 14.)

a takarmánynövény-vetőmag forgalmazásáról szóló 66/401/EGK tanácsi irányelv I. és II. mellékletének módosításáról

(85/38/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 82/287/EGK irányelvvel [1] módosított, a takarmánynövény-vetőmag forgalmazásáról szóló, 1966. június 14-i 66/401/EGK tanácsi irányelvre [2] és különösen annak 21a. cikkére,

mivel a tudományos és műszaki ismeretek fejlődésének fényében a következőkben felsorolt okok miatt a 66/401/EGK irányelv I. és II. mellékletét módosítani kell;

mivel köztudott, hogy a réti perje (Poa pratensis L.) egy bizonyos fajtatípusa esetében a fajtatisztaság könnyebben megállapítható, mint más fajtáknál; mivel ezért az erre a típusra a fajtatisztaság tekintetében irányadó tűrésszintek már megállapításra kerültek a fent említett irányelv II. mellékletében;

mivel a réti perjére vonatkozó fajtatisztasági szabványokat, valamint az ezeknek történő megfelelést ellenőrző vizsgálati eljárást ki kell igazítani oly módon, hogy ki lehessen küszöbölni a különböző fajtaváltozatok közötti megkülönböztetést, hogy a szántóföldi ellenőrzés során minden esetben felhasználható referencia álljon rendelkezésre, és figyelembe lehessen venni a jelenlegi tanúsítási gyakorlatot;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 66/401/EGK irányelv I. melléklete a következőképpen módosul:

1. A (2) bekezdés táblázatában a "Poa spp. apomiktikus monoklonális fajtái" szövegrész helyébe a "(4) bekezdés harmadik mondatának második részében említett Poa pratensis fajták" szövegrész lép.

2. A (4) bekezdés második mondatában a "vagy a Poa spp. apomiktikus monoklonális fajtáinak" szövegrész helyébe a "vagy a Poa pratensis – nek" szövegrész lép.

3. A (4) bekezdés a második mondata után a következő szövegrésszel egészül ki:

"A Poa pratensis esetében a felismerhetően nem a fajtához tartozó növények egyedeinek száma nem haladhatja meg:

- elit vetőmag termelése esetében a 20 m2–enként 1-et

- minősített vetőmag termelése esetében a 10 m2–enként 4-et;

ugyanakkor az elfogadott eljárások alapján hivatalosan "apomiktikus monoklonális fajták"–nak minősített fajták esetében, ha a felismerhetően nem a fajtához tartozó egyedek száma nem haladja meg a 10 m2–enkénti hatot, ezek úgy tekinthetők, hogy megfelelnek a minősített vetőmag termelésére vonatkozó fent említett szabványoknak. A 21. cikkben megállapított eljárásnak megfelelően kérelemre engedélyezni lehet egy tagállam számára, hogy a Poa pratensis ilyen fajtákhoz tartozó egyedei esetében a fajtatisztasági szabványoknak való megfelelést ne kizárólag az I. melléklet (6) bekezdésének megfelelően elvégzett szántóföldi ellenőrzés alapján állapítsa meg, amennyiben bizonyított, hogy a II. mellékletben megállapított fajtatisztasági szabványok betartása megfelelő vetőmagvizsgálattal vagy más megfelelő módon is biztosítható."

4. A (4) bekezdés utolsó mondatában az "és a Poa spp. apomiktikus monoklonális fajtáinak" szövegrészt el kell hagyni.

2. cikk

A 66/401/EGK számú irányelv II. melléklete a következőképpen módosul:

1. Az I. szakasz (1) bekezdése második mondatának első francia bekezdésében a "Poa spp. apomiktikus monoklonális fajtái" szövegrész helyébe az "I. melléklet (4) bekezdése harmadik mondatának második részében említett Poa pratensis fajták" szövegrész lép.

2. A II. szakasz (1) bekezdésének első mondatában az "és a Poa spp. apomiktikus monoklonális fajtáinak" szövegrész helyébe az "és az I. melléklet (4) bekezdése harmadik mondatának második részében említett Poa pratensis fajtáknak" szövegrész lép.

3. cikk

A tagállamok hatályba léptetik azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1986. január 1-jéig megfeleljenek. Erről haladéktalanul tájékoztatják a Bizottságot és a többi tagállamot.

4. cikk

Ennek az irányelvnek a tagállamok a címzettjei.

Kelt Brüsszelben, 1984. december 14-én.

a Bizottság részéről

Poul Dalsager

a Bizottság tagja

[1] HL 131., 1982.5.13., 24. o.

[2] HL 125., 1966.7.11., 2298/66. o.

--------------------------------------------------